hotchpotch/miracl-hf-unified huggingface dataset:
Jalkapallon naisten Euroopan-mestaruuskilpailut 2009
Jalkapallon naisten Euroopan-mestaruuskilpailut 2009 pelattiin Suomessa 23. elokuuta – 10. syyskuuta 2009. Ne olivat järjestyksessään 10. naisten EM-kisat ja ensimmäiset jalkapallon aikuisten arvokisat Suomessa. Kisakaupunkeina toimivat Helsinki, Lahti, Tampere ja Turku.
Mestaruuden voitti viidettä kertaa peräkkäin ja seitsemättä kertaa kisojen historiassa Saksa, joka kukisti loppuottelussa Englannin maalein 6–2. Emäntämaa Suomi ylsi puolivälieriin. Lopputurnauksen paras maalintekijä oli mestarijoukkueen Inka Grings kuudella maalillaan.
Euroopan jalkapalloliitto myönsi kisat Suomelle 11. heinäkuuta 2006. Kisoja haki myös Alankomaat.
Kisojen virallinen pelipallo oli Adidasin valmistama Terrapass, jonka kuvioinnissa on vaikutteita revontulista. Kisojen tunnuskappale oli Geir Rönningin ja Karoliina Kallion esittämä ”Champions of the Day”.
Turnaus pelataan ensi kertaa 12 joukkueen kokoisena. Joukkueet on jaettu kolmeen neljän joukkueen alkulohkoon, joista kaksi parasta sekä kaksi parasta kolmosta selviytyy puolivälierävaiheeseen. Lohkot arvottiin Helsingissä 18. marraskuuta 2008.
Euroopan-mestaruuskilpailujen vuoksi pelipaikoille piti tehdä useita muutoksia. Olympiastadion nurmea levennettiin ja pidennettiin. Finnair Stadiumin tekonurmen päälle laitettiin väliaikainen luonnonnurmi, koska kaikilla stadioneilla pitää olla sama pelialusta. Veritas Stadionin kapasiteettia laajennettiin rakentamalla uusi päätykatsomo.
François Sterchele
François Sterchele (14. maaliskuuta 1982 Liège, Belgia – 8. toukokuuta 2008 Beveren, Belgia) oli belgialainen jalkapallohyökkääjä, jonka paras saavutus oli Belgian pääsarjan maalikuninkuuden voittaminen kaudella 2006–2007.
Sterchele pelasi kaudella 2004–2005 Belgian kolmanneksi korkeimmalla sarjatasolla Oud-Heverlee Leuvenin joukkueessa, jossa oli sarjan toiseksi paras maalintekijä. Hän oli mukana nostamassa Leuvenin sarjapykälää korkeammalle. Seuraavaksi kaudeksi Sterchele sai paikan pääsarjassa pelaaneesta Charleroista.
Sterchele pelasi vuoden Charleroissa ja siirtyi kaudeksi 2006–2007 Germinal Beerschotiin, jossa voitti sarjan maalikuninkuuden. Hän teki 32 ottelussa 21 maalia ja voitti maalitilaston maalin erolla Mohammed Tchitéen, joka valittiin kuitenkin Belgian sarjan parhaaksi pelaajaksi. Sterchele sijoittui äänestyksessä kolmanneksi Tchitén ja Ahmed Hassanin jälkeen.
Ennen kautta 2007–2008 Sterchele teki viiden vuoden sopimuksen Club Bruggen kanssa. Sterchele ei ehtinyt pelata edes kokonaista kautta Bruggessa, jossa teki 11 maalia. Hän kuoli auto-onnettomuudessa ennen viimeistä peliä. Hän oli tulossa Antwerpenistä ystävänsä luota, kun hän menetti Porschensa hallinnan, minkä seurauksena auto osui puuhun. Viranomaisten mukaan Sterchele ajoi tilanteessa huomattavan kovaa.
Million Miles
Million Miles on 7. toukokuuta 2008 julkaistu Panu Larnoksen esikoisalbumi. Albumi ei ollut myyntimenestys, se ei noussut lainkaan Suomen viralliselle albumilistalle. Albumi oli myyty kesäkuuhun 2008 mennessä myyty 7500 kappaletta..
Levyltä kuultiin ensimmäinen "maistiainen" ystävänpäivänä 2008, kun Stara.fi -sivustolta sai ladattavaksi "Valentine's Day" nimisen kappaleen. Kappale oli albumilla olevan "Unconditionally"-kappaleen demoversio.
Hätälä
Hätälä Oy on suomalainen kalatuotteita valmistava yritys, joka myy kalavalmisteita vähittäiskaupoille ja suurkuluttaja-asiakkaille sekä tukkuliikkeille. Hätälä aloitti toimintansa vuonna 1938 Oulun kauppatorilla, jossa nykyisen toimitusjohtajan isoisä myi kalaa ja omenia. Torikaupasta yritys on kasvanut Suomen toiseksi suurimmaksi kalanjalostajaksi.
Hätälällä on toimipaikkoja Oulussa, Himangalla ja Seinäjoella.
Juho Isohätälä ilmoitti kunnioittaen Oulun maistraatille 18.1.1938 aikovansa harjoittaa kalan ja omenan kauppaa Oulun kauppatorilla. Tuosta päivästä voi katsoa Hätälä Oy:n historian alkaneen. Vuonna 2005 Oulun Kaakkuriin valmistui lähes 5000 neliön uudet toimitilat.
Hätälän tunnetuimmat tuotteet ovat vähittäiskaupasta saatavat Kalavalmis ja KàlaCarte -nimikkeillä tunnetut kalavalmisteet. Yritys valmistaa tuotteita myös suurkeittiöiden käyttöön. Tuotteiden valmistukseen tarvittavat raaka-aineet saadaan muun muassa Pohjois-Norjan vuonoilta tuoreena.
Oululainen Kasvishovi Oy on erillinen yritys, joka vuonna 1987 eriytettiin Hätälä Oy:stä. Yhtiöllä on sama omistajakunta. Kasvishovi on hedelmä- ja vihannestukkuliike valmistaen omia Hovin salaattituotteita. Kasvishovi on osa Suomen Palvelutukkurit ketjua.
Kurre (opetusjärjestelyjen suunnitteluohjelma)
Kurre on suomalainen kalenteripohjainen opetusjärjestelyiden suunnitteluohjelma. Se on osa StarSoft Oy:n koulujärjestelmää, johon sen lisäksi kuuluvat kouluhallinto-ohjelma Primus ja Wilma. Kurre 7 toimii kuitenkin myös ilman Primusta. Työjärjestysten ohella Kurresta saa kurssipäiväkirjat, luettelot ja yhteenvedot opetusjärjestelyistä.
Kurressa on valmiudet alueelliseen yhteistyöhön. MultiKurre on useamman oppilaitoksen yhteinen työkalu, jolla eri koulut ja useat henkilöt voivat työskennellä samanaikaisesti. Näin lähialueen koulut voivat järjestää yhteisiä valinnaiskursseja, varata yhteisiä resursseja kuten kiertäviä opettajia tai yhteisiä tiloja sekä muodostaa ryhmiä yli koulurajojen.
Joonas Rönnberg
Joonas Rönnberg (s. 19. helmikuuta 1983 Vantaa) on suomalainen jääkiekkopuolustaja, joka pelaa Saksan pääsarjassa Düsseldorfer EG:n joukkueessa. Hän on pelannut yhteensä 297 SM-liigaottelua ja tehnyt niissä tehot 8+19=27.
Rönnberg pelasi A-juniori-ikäisenä Kiekko-Vantaassa ja sitten Espoo Bluesissa mutta palasi taas Vantaalle, jossa viihtyi kauteen 2002–2003 asti. Ensikosketuksensa SM-liigaan hän sai siirryttyään Tampereen Ilvekseen, jossa hän pelasi kolme kautta ennen siirtoaan lappeenrantalaiseen SaiPaan. SaiPassa hän pelasi kaksi kautta ennen kuin palasi kausiksi 2008–2010 Espoo Bluesiin, tällä kertaa ammattilaissopimuksella.
Kaudella 2010–2011 Rönnberg pelasi Ruotsin toiseksi korkeimmalla sarjatasolla Allsvenskanin IK Oskarshamnissa ja seuraavaksi kaudeksi hän siirtyi saman sarjan Leksands IF:ään. Kaudella 2013–2014 Rönnberg pelasi SHL:ää, sillä Leksands IF nousi Ruotsin pääsarjaan.
Juha Pitkämäki
Juha Pitkämäki (s. 7. joulukuuta 1979 Tampere) on suomalainen uransa lopettanut jääkiekkomaalivahti, joka pelasi urallaan SM-liigassa, Elitserienissä, Allsvenskanissa ja Tanskan pääsarjassa.
Pitkämäki teki liigadebyyttinsä kasvattajaseurassaan Tampereen Ilveksessä kaudella . Hän pelasi sen jälkeen vielä kolme kautta joukkueessa saadessaan sopimuksen. Kauden hän pelasi JYPin luukkuvahtina ja sai vastuuta 11 ottelusta. Palasi kausiksi , ja taas Tampereella Ilveksen riveihin. Tosin työsulkukaudella 2004–2005 oli tungosta Ilveksen maalivahtiosastolla kun maalivahtisopimuksia oli viisi. Vesa Toskala, Juha Pitkämäki, Juuso Riksman, Tuukka Rask ja Krister Antila, joka pelasi loppukauden Forssan Palloseurassa. Pitkämäki pääsi takaisin Ilveksen ykkösvahdiksi kaudeksi 2005–2006. Hän siirtyi kahdeksi seuraavaksi kaudeksi Elitserieniin, Mora IK:hon. Kauden alun Pitkämäki pelasi HIFK:ssa, mutta palasi kesken kauden Allsvenskaniin pudonneeseen Moraan. Kaudeksi Pitkämäki palasi Ilvekseen, mutta solmi kesällä 2010 sopimuksen Elitserien-seura Timrå IK:n kanssa, josta siirtyi Tanskaan Aalborgiin.
Pitkämäen viimeiseksi seuraksi jäi Aalborg. Hän lopetti pelaajauransa kesällä 2012 ja siirtyi Kooveen maalivahtivalmentajaksi.
Peräkylä
Peräkylä on kylä Alajärvellä entisen Lehtimäen kunnan alueella Etelä-Pohjanmaalla. Kylässä sijaitsee Suokonmäen näkötorni. Peräkylän alueella asuu noin 350 asukasta. Peräkylässä ovat muun muassa Lehtimäen ravirata ja Lehtimäen kotiseututalo.
Alueen vesistöjä ovat Ruokosenjärvi ja Perälampi. Näiden lisäksi vesistöistä on tullut koko maassakin kuuluisaksi Livonlähde, joka on vedenjakaja Pietarsaaren suuntaan Ähtävänjoen vesistön ja Ruoveden suuntaan Kokemäenjoen vesistöön kuuluvan Ähtärinjärven välillä. 1900-luvulla puiden uitto oli vilkasta, ja järvien kapeimmilta kohdille tehtiin vedensäännöstelyportit (tammi), joilla nostettiin järven vedenpintaa, jolloin uitto onnistui hyvin. Pekkalan tammi ja Kivisalmi olivat Ruokosenjärven vedensäännöstelykohteita. Nykyisin vesi on alhaalla, ja uittokohteet ja Livonlähde ovat lähes kokonaan kaisloittunut pieneksi puroksi.
Joen varressa on vuonna 1991 rakennettu harjoitusravirata, joka on vuokrattu Lehtimäen Hevosjalostusyhdistykselle.
Suokonmäen näkötorni on järjestyksessään samalla mäellä kolmas. Näkötorni valmistui talkootyönä, ja sieltä avautuu näkymä sekä Järviseudulle että Ähtärin suuntaan. Kotiseututalo on pohjalaismallinen asuintalo ja on aivan näkötornin tuntumassa. Se antaa mahdollisuudet kotiseuturetkeilyyn ja erilaisiin tapahtumiin.
Annemarie Forder
Annemarie Forder (s. 31. tammikuuta 1978 Gold Coast) on australialainen pistooliampuja.
Annemarie Forder on saavuttanut olympialaisissa pronssia Sydneyssä 2000 10 m ilmapistoolissa tuloksella 484,0 (385+99,0). Hän on myös saavuttanut nuorten sarjassa MM-kilpailuissa hopeaa samssa lajissa Barcelonassa 1998.
Michael Stone
Michael Stone (4. huhtikuuta 1949 Brooklyn, New York – 29. heinäkuuta 2005 Ventura County, Kalifornia) oli yhdysvaltalainen elokuvaaja. Hän on kuvannut muun muassa elokuvat "Pearl Harbor", "Kasvukipuja", "Beethovenin toinen", "Don Juan DeMarco" ja "Terminator 3 – koneiden kapina". Hän kuoli 56-vuotiaana auto-onnettomuudessa vuonna 2005.
Rainer Ellilä
Rainer Ellilä (26. toukokuuta 1949 – 2016) oli suomalaissyntyinen kirjailija, runoilija ja muusikko. Hän asui Tukholmassa vuodesta 1978 lähtien.
Ellilän ensimmäinen teos, runokokoelma "Solo Lobo", ilmestyi vuonna 1993. Kirjailija Mika Terhon artikkelin "Alkoholismi suomalaisessa runoudessa" mukaan Ellilän tuotanto ja erityisesti kokoelma "Runoilijan potilaskertomus" (1996) käsittelee alkoholismia tavalla tai toisella.
Ellilä voitti vuoden 2000 lavarunouden Ruotsin-mestaruuden.
Tom Clancy’s Rainbow Six: Vegas 2
Tom Clancy’s Rainbow Six: Vegas 2 on Ubisoft Montrealin kehittämä ja Ubisoftin julkaisema "Rainbow Six" -pelisarjaan kuuluva ensimmäisen persoonan taktinen ammuntapeli. Peli julkaistiin vuonna 2008 PlayStation 3:lle, Xbox 360:lle ja Microsoft Windowsille.
"Rainbow Six Vegas 2":ssa pelaaja pääsee jahtaamaan terroristeja, pääasiassa Nevadassa. Pelissä terroristeja jahdataan esimerkiksi metroasemilla, kirjastoissa ja urheilukeskuksissa, eikä vain baareissa ja yökerhoissa. Pelin grafiikka on parannettu ensimmäisestä Vegasista.
"Vegas 2":ssa pelaaja voi muokata hahmonsa ulkonäköä, tosin rajallisesti. PlayStation 3:lla ja Xbox 360:llä voi myös ottaa kasvoistaan kuvan ja asettaa sen hahmonsa kasvoiksi.
Tekoälyn ohjaamat terroristit osaavat käyttää lämpökameraa, valonvahvistinta ja taktista mellakkakilpeä. Terroristit reagoivat usein eri tavoin hyökkäyksiin, jotta taistelut olisivat erilaisia ja ettei mielenkiinto katoaisi.
Pelaaja voi käskeä pelissä joukkuettaan esimerkiksi avaamaan oven, heittämään kranaatin pelaajan haluamaan kohtaan, sekä siirtymään haluttuun paikkaan. Joukkuetovereista on paljon hyötyä monissa paikoissa, sillä pelaaja voi käskeä heidät hyökkäämään terroristien kimppuun ennen kuin itse joutuu keskelle tulitaistelua.
Moninpeliin on lisätty 13 uutta tasoa sekä kaksi uutta pelimuotoa, Demotilion ja Team Leader. Demolitionissa tiimin pitää saada vietyä pommi tiettyyn paikkaan. Samalla vastapuolen tiimi yrittää estää tämän, joko purkamalla pommin tai varmistamalla sen, että pommia ei saada asetettua paikoilleen.
Team Leader -pelimuodossa erän alussa molemmat joukkueet valitsevat johtajan, jota yritetään suojella. Pelin voittaa se joukkue, joka ensiksi tappaa vastustajan johtajan. Yhteistyöpelitilassa kaksi pelaajaa pelaavat kampanjan skenaarioita kahdestaan.
"Rainbow Six Vegas 2" sijoittuu siihen mitä sillä välin tapahtui kun Logan Keller oli Meksikossa jahtaamassa Irenaa ja siihen mitä tapahtui Vegasissa päivällä ja sen jälkeen, kun Gabriel pakeni mikropulssipommin kanssa tuhoamaan Las Vegasia. Pelin uusi päähenkilö on Bishop-niminen ryhmänjohtaja, joka on paljon kokeneempi kuin Logan ja jopa koulutti Loganin, kun tämä tuli Rainbowiin. Ryhmä on kuitenkin sama kuin viimeksikin.
Ba Jin
Li Yaotang () kirjailijanimi Ba Jin (巴金; 25. marraskuuta 1904 – 17. lokakuuta 2005) oli kiinalainen kirjailija.
Li Yaotang syntyi Chengdussa, Sichuanissa rikkaaseen ala-aateliseen perheseen. Hän sai perinteisen kungfutselaisen koulutuksen ja opiskeli myös vieraita kieliä ja niiden kirjallisuutta.
Kouluaikanaan 1920-luvun puolivälissä Li Yaotangista tuli anarkisti. Hän osallistui erityisen innokkaasti Uuden kulttuurin liikkeeseen. Kirjailijanimensä Ba Jin hän otti Pjotr Kropotkinin nimen viimeisistä tavuista.
Opiskellessaan Ranskassa yhteiskuntahistoriaa 1920-luvun lopussa Ba Jin aloitti kirjailijanuransa. Ensimmäinen romaani "Miewang" ilmestyi 1929 hänen muutettua Shanghaihin. Seuraavan neljän vuoden aikaa Ba Jin kirjoitti seitsemän romaania, joista suurin osa käsitteli yhteiskunnallisia asioita ja hyökkäsi perinteistä perhejärjestystä vastaan. Tunnetuin näistä teoksista oli "Jia" (1933), joka oli ensimmäinen osa omaelämäkerrallisesta triologiasta. Sen toinen ("Chun") ja kolmas ("Qiu") ilmestyivät vuonna 1940.
Ba Jinin 1940-luvun työt olivat pessimistisempiä mutta vähemmän radikaaleja kuin hänen aiemmat teoksensa. Hänen vuosikymmenen merkittävimmät romaanit olivat "Qiyuan" (1944) ja "Hanye" (1947).
Kommunistit arvostelivat Ba Jinin töiden sisältöä ja tyyliä, vaikka hänen artikkelinsa olivat mukana luomassa ilmapiiriä joka rohkaisi intellektuelleja hyväksymään kommunistisen vallankumouksen. Uuden yhteiskuntajärjestyksen vakiintuessa 1949 Ba Jin luokiteltiin ”luotettavaksi”, ja hänet valittiin moniin kirjallisuus- ja kulttuurijärjestöihin.
Ba Jin kirjoitti 1950-luvulla ja 1960-luvun alussa joitakin novelleja ja pienoisromaajena, joista osa oli poliittisia ja joita kirjailija itse kutsui myöhemmin ”roskateoksiksi”.
Vaikka Ba Jin hylkäsi virallisesti aiemmat anarkistiset ajatuksensa, hän ei täysin sopeutunut uuteen yhteiskuntaan ja jätti kokonaan fiktion kirjoittamisen. Vuosien 1966-1976 kulttuurivallankumouksen aikana Ba Jin kärsi muiden älykköjen tapaan julkisesta nöyryytyksestä, mutta hänen maineensa palautettiin 1977. Ba Jinin tärkein teos Maon jälkeiseltä ajalta on neliosainen "Suixiang lu", joka on essee- ja muistelmakokoelma, jossa hän katuu ”tyhjiä ja virheellisiä sanoja”, joita hän joutui kirjoittamaan kulttuurivallankumouksen aikana poliittista suojaa vastaan.
Ba Jin oli esperantisti, osasi englantia, japania, ranskaa ja kuutta muuta vierasta kieltä ja käänsi oman kirjoittamisensa ohella muun muassa Maksim Gorkin teoksia. Hän kärsi vanhuusiällään Parkinsonin taudista, josta huolimatta hän eli yli satavuotiaaksi. Hän sai vuonna 1990 Fukuokan aasialaisen kulttuurin palkinnon, ja hänen mukaansa on nimetty asteroidi 8315 Bajin.
Ahne algoritmi
Ahne algoritmi tarkoittaa algoritmia, joka pyrkii ratkaisemaan optimointiongelman tekemällä aina kussakin tilassa optimaalisen päätöksen. Esimerkiksi Kauppamatkustajan ongelmaan sovellettu ahne algoritmi kuuluisi näin: "Seuraavaksi vieraile lähimmässä sellaisessa kaupungissa, jossa et ole vielä käynyt."
Ahneet algoritmit eivät yleensä löydä parasta ratkaisua ongelmaan, mutta ne ovat yksinkertaisia soveltaa ja ne löytävät ratkaisuja, jotka ovat samaa suuruusluokkaa parhaan ratkaisun kanssa.
Kreher, Stinson: "Combinatorial algorithms", CRC Press 1999.
Derek Richardson
Derek Richardson (s. 18. tammikuuta 1976 Queensbury, New York) on yhdysvaltalainen näyttelijä. Hän on näytellyt muun muassa televisiosarjassa "Teoria miehistä" (2006–2008).
Richardson on kotoisin New Yorkin osavaltion Queensburysta. Hän opiskeli Florida State -yliopiston College of Film -koulussa vuosina 1992–1996.
Richardson aloitti näyttelijänuransa vuonna 2000, jolloin hän vieraili televisiosarjoissa "Kova laki" ja "Strangers with Candy". Vuonna 2002 hän muutti Los Angelesiin ja sai roolin tv-sarjasta "Felicity". Hän teki valkokangasdebyyttinsä vuoden 2003 elokuvassa "Tosinuija ja vielä nuijempi" (). Vuodesta 2006 alkaen Richardson on esiintynyt televisiosarjassaa "Teoria miehistä" yhdessä muun muassa Anne Hechen ja Emily Berglin kanssa. Richardson ja Bergl olivat ensimmäiset sarjaan palkatut näyttelijät. "Teoria miehistä" päättyy Yhdysvalloissa kesäkuussa vuonna 2008 kahden tuotantokauden jälkeen.
Richardsonin huhutaan seurustelevan "Teoria miehistä" -kollegansa Emily Berglin kanssa.
Diana Jorgova
Diana Jorgova (, s. 11. huhtikuuta 1971 Sofia) on bulgarialainen pistooliampuja.
Jorgova on saavuttanut olympialaisissa Atlantassa 1996 hopeaa 25 m urheilupistoolissa. Hän on myös voittanut joukkuhopeaa MM-kilpailuissa 10 m ilmapistoolissa Milanossa 1994.
Toyota TF106
Toyota TF106 oli itävaltalaisen Gustav Brunnerin suunnittelema Formula 1 -auto, jolla Toyota osallistui F1-kauteen . Autoa ajoivat kilpailuissa saksalainen Ralf Schumacher ja italialainen Jarno Trulli. Testikuljettajana toimi brasilialainen Ricardo Zonta. Autossa oli Bridgestonen Potenza-malliset renkaat, Brembon jarrut ja se käytti Esson poltto- ja voiteluaineita. Autolla osallistuttiin kaikkiaan 18 kilpailuun ja sillä saavutettiin vain yksi palkintosija ja 35 MM-pistettä. Autosta tuotiin myöhemmin kaudella kehitysversio TF106B.
Auto ei ollut yhtä kilpailukykyinen kuin edelliskauden auto. Ralf Schumacher toi tallille kauden ainoaksi jääneen palkintosijan kolmannesta kilpailusta, Australian GP:sta. Tämän lisäksi hän toi autonsa maaliin pisteille kuudesti. Jarno Trullin kauden paras suoritus tapahtui Ranskan GP:ssa, jossa hän ajoi maaliin neljäntenä. Hän ylsi tämän lisäksi pisteille kauden aikana neljästi. Vain Toyotan kotikilpailussa, Japanin GP:ssa molemmat tallin kuljettajat ylsivät autolla pisteille.
Valmistajien MM-sarjassa Toyota sijoittui kuudenneksi saavuttaen 35 MM-pistettä.
Gary Busey
William Gareth Jacob ”Gary” Busey (s. 29. kesäkuuta 1944) on yhdysvaltalainen näyttelijä. Hän on esiintynyt yli 120 elokuvassa, joista merkittävimpiä ovat muiden muassa "The Buddy Holly Story" (1978), "Tappava ase" (1987), "Predator 2 – Saalistaja" (1990), "Myrskyn ratsastajat" (1991), "Kaappaus merellä" (1992) ja "Armoton ase" (1994). Hän myös antoi äänensä "" . Hän on myös esiintynyt lukuisissa televisiosarjoissa kuten "Gunsmoke", "Walker, Texasista", "Kova laki" ja "Entourage".
Roolistaan "The Buddy Holly Storyssa" Busey voitti Baftan ja oli ehdolla Oscarin sekä Golden Globen saajaksi.
Busey joutui 4. joulukuuta 1988 vakavaan moottoripyöräonnettomuuteen, jossa hänen kallonsa halkesi ja hän sai mahdollisesti aivovaurion.
Reino Ruotsalainen
Reino Ruotsalainen (11. huhtikuuta 1941 Oulu – 27. marraskuuta 2004 Liminka) oli suomalainen jääkiekkovalmentaja.
Reino ”Pappa” Ruotsalainen aloitti valmennusuransa Kärpissä vuonna 1967. Ensimmäisen junioreiden Suomen mestaruuden Oulun Kärpät saavutti Ruotsalaisen johdolla vuonna 1971. Menestyneessä E-juniorijoukkueessa pelasivat muun muassa Kari Jalonen, Reijo Ruotsalainen, Arto Ruotanen, Pekka Arbelius ja Juha Huikari. Vuonna 1974 Oulun Kärppien D-juniorit ja vuotta myöhemmin C-juniorit voittivat Suomen mestaruuden Ruotsalaisen valmentamana.
Vuosina 1975–1979 Ruotsalainen valmensi Kärppien A-junioreita johdattaen joukkueen SM-kultaan vuonna 1979. Edustusjoukkueen valmentajana Ruotsalainen oli kaudella 1979–1980, jolloin Kärpät saavutti ensimmäisen mitalin, pronssia. Oulusta Reino Ruotsalainen siirtyi Kalevan Palloon Kuopioon. Vuonna 1982 Kalpa nousi 2-divisioonasta 1-divisioonaan. Jokereita Ruotsalainen valmensi vuosina 1982–85. Vuonna 1983 Jokerit saavutti SM-hopeaa ja SM-liiga valitsi Ruotsalaisen vuoden valmentajaksi. Vuonna 1985 Ruotsalainen siirtyi Helsingin Jokereiden päävalmentajan paikalta Kouvolaan Kookoon päävalmentajaksi. Vuonna 1987 Kookoo Kouvolasta nousi Ruotsalaisen ollessa päävalmentajana jääkiekon SM-liigaan.
Reino Ruotsalainen kutsuttiin takaisin Kärppiin konkurssin myötä kakkosdivisioonaan joutuneen edustusjoukkueen peräsimeen kauden 1994–1995 alkaessa. Hänen johdollaan Kärpät nousi kauden loputtua ykkösdivisioonaan.
Ammattivalmentamisen jälkeen Ruotsalainen jatkoi juniorivalmennustyötä Oulun seudulla.
Ruotsalainen kuoli sairaskohtaukseen 63-vuotiaana kotonaan Limingassa 27.11.2004. Oulun Kärppien liigajoukkue kunnioitti Reino Ruotsalaisen muistoa 1.12.2004 pelatussa kotiottelussa Kärpät–TPS pelaamalla surunauha käsivarressaan. Reinon poika, Kärppien puolustaja Reijo Ruotsalaisen pelinumero 10 on jäädytetty Oulun jäähallin kattoon.
Pelaajaurallaan Ruotsalainen pelasi Kärpissä vuosina 1957–1967. SM-sarjaotteluita kertyi 43.
Shimon Dotan
Shimon Dotan (s. 23. joulukuuta 1949) on elokuvaohjaaja. Hän syntyi Romaniassa, mutta muutti vuonna 1959 Israeliin, jossa hän palveli armeijassa, valmistui yliopistosta ja aloitti uransa.
Dotan on voittanut Israelin elokuva-akatemian palkinnon 1982 ja ollut ehdolla kahden Kultaisen karhun saajaksi Berliinin elokuvajuhlilla vuosina 1982 ja 1986. Töiden joukossa on "Armoton ase" (1994).
Juha Huikari
Juha Huikari (s. 8. tammikuuta 1960) on suomalainen entinen jääkiekkoilija, pelipaikaltaan puolustaja.
Huikari edusti kausina 1978–1990 SM-liigassa Oulun Kärppiä ja JyP HT:tä. Hän voitti Kärppien riveissä Suomen mestaruuden vuonna 1981. Lisäksi hän voitti urallaan kaksi SM-hopeaa ja neljä SM-pronssia. SM-liigassa hän pelasi 421 runkosarjaottelua, joissa hän teki 122 maalia ja 126 syöttöpistettä eli yhteensä 248 tehopistettä. Pudotuspeleissä, joita hän pelasi 66 kappaletta, hänen tehopisteensä olivat 14+22=36.
Huikari kuului Suomen 18-vuotiaiden maajoukkueeseen, joka voitti vuonna 1978 Helsingissä Euroopan-mestaruuden – Suomen kaikkien aikojen ensimmäisen jääkiekon arvokisavoiton kaikki ikäluokat huomioon ottaen. Loppuottelu Neuvostoliittoa vastaan ratkesi vasta toisella jatkoajalla, ja Huikari viimeisteli sekä 3–3-maalin, jonka ansiosta Suomi selviytyi ensimmäiselle jatkoajalle, että 5–5-maalin, jolla Suomi pääsi toiselle jatkoajalle.
Kaudella 2008–2009 Huikari valmentaa oululaista Suomi-Sarjan jääkiekkojoukkuetta Kiekko-Laseria, jonka riveissä pelaa hänen poikansa Matias Huikari.
Siviiliammatiltaan Huikari toimii opettajana Oulun yliopiston kauppakorkeakoulussa. Hän kuuluu myös Oulun kaupunginvaltuustoon.
Kanstantsin Lukašyk
Kanstantsin Lukašyk (, s. 18. syyskuuta 1975 Hrodna) on valkovenäläinen pistooliampuja.
Lukašyk voitti olympiakultaa 50 m pistoolissa Barcelonassa 1992. Hänellä on myös MM-kilpailuista Stavangerista 1991 poikien 10 m ilmapistoolin maailmanmestaruus ja Barcelonasta 1998 yksi henkilöhtainen ja kolme joukkuemitalia.
Lukašyk oli Pekingin olympialaisissa 2008 10. 50 m pistoolissa tuloksella 558, jääden finaalipaikasta pisteen päähän, ja 27. 10 m ilmapistoolilla tuloksella 575, jääden finaalista kuuden pisteen päähän.
Yu Nan
Yu Nan (; s. 5. syyskuuta 1978) on kiinalainen näyttelijä. Hän syntyi Dalianissa ja aloitti esiintymisen nelivuotiaana.
Myöhemmin Yu pääsi opiskelemaan Pekingin elokuva-akatemiaan. Hän puhuu englantia ja ranskaa sujuvalla tasolla.
Yu on esiintynyt useissa elokuvissa, joiden joukossa on Wang Quan'anin ohjaama "Tuya de hun shi" ("Tuya's Marriage", 2006) ja The Expendables 2, 2012.
Wang Quan'an
Wang Quan'an (; s. 1965) on kiinalainen elokuvaohjaaja. Hän syntyi Yan'anissa, Shaanxin maakunnassa, ja valmistui Pekingin elokuva-akatemiasta. Hänen töidensä joukossa on "Tuya de hun shi" ("Tuya's Marriage", 2006), joka palkittiin Berliinin elokuvajuhlien Kultaisella karhulla vuonna 2007.
Wang Xiaoshuai
Wang Xiaoshuai (; s. 22. toukokuuta 1966) on kiinalainen elokuvaohjaaja. Hänen töihinsä kuuluvat "Polkupyörävarkaat" (2001) sekä "Zuo you" ("In Love We Trust", 2008).
Wang Xiaoshuai opiskeli Pekingin elokuva-akatemiassa.
Zhao Wei
Zhao Wei (; s. 12. maaliskuuta 1976) on kiinalainen näyttelijä. Hän syntyi Wuhussa, Anhuin maakunnassa, ja opiskeli Pekingin elokuva-akatemiassa.
Zhao Wei tunnetaan myös anglisoidulla nimellä Vicki Zhao. Hän on esiintynyt runsaasti sekä televisiossa että elokuvissa, ja hän on voittanut uransa varrella useita palkintoja.
Zhao on menestynyt myös poplaulajana. Hän julkaisi ensimmäisen levynsä vuonna 1999.
Gao Yuanyuan
Gao Yuanyuan (; s. 5. lokakuuta 1975 Peking) on kiinalainen näyttelijä. Hän on esiintynyt useissa televisiosarjoissa ja elokuvissa; jälkimmäisten joukossa on muiden muassa "Shanghai Dreams" (2005).
Trukinrilli
Trukinrilli ("Rukia ruki") on erittäin uhanalainen neljällä saarella Faichukin saariryhmällä Chuukissa Mikronesiassa elävä varpuslintu .
Kooltaan trukinrilli on noin 14 cm. Lintu on väritykseltään täysin tummanruskea lukuun ottamatta mustaa nokkaa, punaoransseja jalkoja sekä valkoisia täpliä silmän alapuolella. Trukinrillin laulu on eläväistä ja hyvin samankaltaista kuin saipaninmesikon .
Trukinrillin elinympäristöä ovat metsät yli 400 metrin korkeudessa. Ravintonaan laji käyttää hyönteisiä. Trukinrillikannan kooksi arvioidaan noin 530 yksilöä . Suurin uhka lajille on metsien hakkuut ja erityisesti "Semecarpus kraemeri" -lajin väheneminen. Lisäksi saarelle levinnyt ruskopuukäärme ("Boiga irregularis"), joka on hävittänyt lajin Guamin saarelta .
Demokratian rauhateoria
Demokratian rauhateoria, liberaalinen rauhateoria, tai yksinkertaisesti demokraattinen rauha on teoria yhdistävästä kokeellisesta tutkimuksesta kansainvälisissä suhteissa, politiikan tutkimuksessa ja filosofiassa, mikä toteaa, että tavallisesti liberaalit demokratiat eivät koskaan tai melkein ei koskaan käy sotaa keskenään.
Teoria on peräisin Immanuel Kantilta; nykymuodossaan sen on esittänyt Dean Babst.
Edelläkävijätöiden jälkeen on tällä tutkimuksen alalla syntynyt lukuisia uusia tutkimuksia.
Molempien Yhdysvaltain pääpuolueiden presidentit ovat ilmaisseet tukensa teorialle. Entinen Demokraattisen puolueen presidentti Bill Clinton: ”Loppujen lopuksi paras strategia turvallisuutemme varmistamiseksi ja kestävän rauhan rakentamiseksi on demokratian edistämisen tukeminen missä tahansa. Demokratiat eivät hyökkää toistensa kimppuun.”
Euroopan turvallisuusstrategia nimeltään "A Secure Europe in a Better World" toteaa seuraavaa: “Turvallisuutemme paras suojelu on hyvin hallittujen demokraattisten valtioiden maailma.”
Peng Shuai
Peng Shuai (, pinyinillä Péng Shuái; s. 8. tammikuuta 1986, Hunan) on kiinalainen tennispelaaja. Hän aloitti ammattilaisuransa vuonna 2001. Maailmanlistalla hän on kaksinpelaajana yltänyt korkeimmillaan 14. sijalle elokuussa 2011 ja nelinpelissä ykköseksi helmikuussa 2014. Hän on voittanut kaksinpelissä kaksi ja nelinpelissä 22 WTA-turnausta.
Peng voitti nelinpelin Kantonin turnauksessa 2007, Bangaloressa ja Balilla 2008, Sydneyssä, Roomassa ja Pekingissä vuonna 2009 sekä Roomassa vuonna 2011. Sekä vuonna 2013 että 2014 hän voitti viisi nelinpeliturnausta. Vuonna 2016 hän ylsi kolmeen voittoon, ja vuosina 2017 ja 2019 hän voitti Shenzhenin turnauksen. Kaksinpelissä hän voitti Tianjinin WTA-turnauksen vuonna 2016 ja Nanchangin turnauksen vuonna 2017. Grand Slam -turnauksissa hän on yltänyt kaksinpelissä parhaimmillaan välieriin Yhdysvaltain avoimissa 2014. Nelinpelimestaruuden hän on voittanut Wimbledonissa 2013 ja Ranskan avoimissa 2014.
Yhdistyneiden kansakuntien pääomakehitysrahasto
Yhdistyneiden kansakuntien pääomakehitysrahasto (UNCDF, ) on vuonna 1966 perustettu Yhdistyneiden kansakuntien rahasto, joka rahoittaa pienessä mittakaavassa paikalliseen kehitykseen ja mikroluottoihin liittyviä kehitysohjelmia maailman vähiten kehittyneissä maissa.
Rahaston päätarkoituksena on köyhyyden vähentämien. Tarkoitustaan rahasto toteuttaa rahoittamalla köyhimpien maiden paikallistason toimintaa tavoitteenaan kasvattaa köyhiempien yhteisöjen taloudellista tuotantokapasiteettia ja taloudellista omavaraisuutta. Näitä tavoitteita rahasto toteuttaa parantamalla infrastruktuuria ja palveluita köyhimmissä yhteisöissä.
Rahasto toimii läheisessä yhteistyössä Yhdistyneiden kansakuntien kehitysohjelman (UNDP) kanssa. Rahoituksensa rahasto saa lähinnä vapaaehtoisina lahjoituksina YK:n jäsenvaltioilta.
Pääomarahaston päämaja sijaitsee New Yorkissa. Vuonna 2014 sen johdossa aloitti yhdysvaltalainen Judith Karl.
Red Bull RB2
Red Bull RB2 oli Mark Smithin ja Rob Taylorin suunnittelema Formula 1 -auto, jota Red Bull-talli käytti kaudella . Autoa ajoivat kilpailuissa skotti David Coulthard, itävaltalainen Christian Klien ja hollantilainen Robert Doornbos. Testikuljettajana Michael Ammermüller. Autossa oli Ferrarin V8 moottori, Michelinin renkaat, Brembon ja Hitcon jarrut ja se käytti Shellin poltto- ja voiteluaineita. Auto debytoi Bahrainin GP:ssä.
Klien saavutti kauden aikana vain kaksi MM-pistettä, kun taas Coulthard sai 14. Kauden kohokohta oli Monacon GP, jossa Teräsmies-teemaan sonnustautunut talli saavutti ensimmäisen palkintosijansa Coulthardin sijoituttua kolmanneksi. Coulthard vastaanotti palkintonsa Teräsmies-viitta yllään. Italian GP:n jälkeen talli ilmoitti Doornbosin ottavan Klienin paikan kilpakuljettajana kolmessa viimeisessä kilpailussa.
Talli saavutti autolla kauden aikana yhteensä 16 MM-pistettä ja sijoittui valmistajien MM-sarjassa sijalle seitsemän.
Sarah Strange
Sarah Strange (6. syyskuuta 1974 Vancouver, Brittiläinen Kolumbia) on kanadalainen näyttelijä. Hänet tunnetaan kenties parhaiten rooleistaan kanadalaisessa televisiosarjassa "Da Vincin murhatutkimukset" ja yhdysvaltalaisessa televisiosarjassa "Teoria miehistä". Hän on esiintynyt myös useissa muissa televisiosarjoissa sekä elokuvissa.
Strange syntyi Kanadan Brittiläisen Kolumbian Vancouverissa. Hänen isänsä oli näyttelijä-käsikirjoittaja Marc Strange ja äitinsä käsikirjoittaja Susan Strange, jotka olivat tulleet tunnetuiksi luomallaan komediasarjalla "The Beachcombers". Strange kasvoi Vancouverissa viihdeteollisuuden parissa ja on myöhemmin kertonut uravalintansa näyttelijänä olleen melko luonnollinen päätös.
Strange aloitti uransa näyttelijänä pian high schoolista valmistumisensa jälkeen ja teki ensimmäisen roolinsa televisiosarjassa "Madison" vuonna 1993. Hän näytteli sarjassa yhteensä kuudessa jaksossa vuosina 1993–1997. Uransa alkuvuosina Strange vieraili televisiosarjoissa kuten "Neon Rider" ja "Salaiset kansiot". Sarjassa "Neon Rider" hän vieraili kolmesti vuosina 1992–1994, ja hän voitti roolistaan Gemini Award -palkinnon parhaasta vierailusta. Vuosien varrella Strange vieraili myös muissa tv-sarjoissa ja teki pieniä rooleja valkokankaan puolella. Hän oli mukana myös anime-sarjan "Ranma ½" englanninkielisessä versiossa sen kolmena ensimmäisenä tuotantokautena. Hän ääninäytteli Ranmaa tämän poikamuodossa.
Vuonna 1998 Strange sai roolin televisiosarjasta "Da Vincin murhatutkimukset" (). Hän näytteli sarjassa Helenia yhteensä 77 jakson verran vuosina 1998–2005. Vuosina 2004–2005 hän näytteli yhteensä kymmenessä jaksossa sarjassa "Life As We know It", ja vuonna 2005 hän oli mukana sarjassa "Tehdäänpä uutiset" (). Vuodesta 2006 alkaen Strange näytteli yhdessä muun muassa Anne Hechen kanssa televisiosarjassa "Teoria miehistä". "Teoria miehistä" kesti kahden tuotantokauden verran ja päättyi vuonna 2008. Strange oli mukana yhteensä 34 sarjan jaksossa. Strange on lisäksi ollut mukana sarjassa "ReGenesis" vuosina 2004–2007.
Strange harrastaa nyrkkeilyä, kirjoittamista ja lukemista.
Shawn Drover
Shawn Drover (s. 5. toukokuuta 1966 Montreal, Quebec) on kanadalaissyntyinen yhdysvaltalainen rumpali joka soitti thrash metal -yhtye Megadethissä. Hänet valittiin Nick Menzan tilalle Blackmail to Universe -kiertueella yhtyeen silloisen kitaristin, Shawnin veljen Glen Droverin mennessä hänen taidoistaan takuuseen Dave Mustainelle. Aiemmin Shawn on soittanut Eidolon-yhtyeessä yhdessä veljensä kanssa.
Eidolon
Megadeth
Sticky &amp; Sweet Tour
Sticky & Sweet Tour oli yhdysvaltalaisen laulaja-lauluntekijä Madonnan kahdeksas konserttikiertue, joka mainosti hänen 11. studioalbumiaan "Hard Candya". Kiertue esiintyy Euroopassa, Pohjois-Amerikassa ja Etelä-Amerikassa. Se oli Madonnan ensimmäinen kiertue, joka kuului Madonnan Live Nationin kanssa tekemään sopimukseen Hard Candy Promo Tourin jälkeen.
Kiertueen vahvisti virallisesti Madonnan manageri Guy Oseary sekä Live Nationin toimitusjohtaja Arthur Fogel 8. toukokuuta 2008. Kiertuetta mainostamaan julkaistiin ensimmäisenä keikkapäivänä internetsivu. Kiertuetta mainostettiin "rockilla höystetyksi tanssittavaksi matkaksi" (engl: "rock-driven dancetastic journey"). Esityksessä oli neljä eri teemaa:
Lähteet:
Source:
11. syyskuuta 2008 Madonna esiintyi loppuunmyydyllä keikallaan yli 74 000 kuulijalle. Bruttotuloksi keikalle tuli 12 miljoonaa Yhdysvaltain dollaria ja ylitti kaikki myyntiennätykset vanhalla ja uudella Wembley Stadiumilla. Seuraavaksi hän rikkoi ennätyksiä Sveitsissä: Zürichin 72 000 kuulijan konsertti oli suurin Sveitsissä järjestetty.. Lissabonin 75 000 ihmisen konsertti oli suurin ikinä Pyreneiden niemimaalla ja yksi suurimmista ihmisjoukoista Sticky & Sweet Tourilla. Kaksi esiintymistä Méxicossa 29. ja 30. marraskuuta 2008 loppuunmyytiin ennätysajassa. Madonnan esiintyminen Montenegrossa esitettiin noin 70 000 ihmiselle, ja se oli maan isoin. Madonna esiintyi myös Suomessa, Helsingin Jätkäsaaressa 85 000 ihmiselle, ja tapahtuma oli suurin Pohjoismaissa koskaan järjestetty maksullinen konsertti.
Maren Eggert
Maren Eggert (s. 30. tammikuuta 1974) on saksalainen näyttelijä. Hän syntyi Hampurissa ja opiskeli vuosina 1994–1998 Münchenin Otto Falckenberg -koulussa.
Eggert on esiintynyt muun muassa "Tatort"-sarjassa. Lisäksi hänellä on ollut rooleja elokuvissa, joihin lukeutuvat "Die Apothekerin" (1997) ja "Das Experiment" (2001).
Eggert on kaiken lisäksi teatterinäyttelijä.
Rainer Kaufmann
Rainer Kaufmann (s. 6. kesäkuuta 1959) on saksalainen elokuvaohjaaja. Hänen töidensä joukossa ovat "Die Apothekerin" (1997) ja "Marias letzte Reise" (2005).
Oliver Hirschbiegel
Oliver Hirschbiegel (s. 26. maaliskuuta 1957) on saksalainen elokuvaohjaaja. Hänen töidensä joukossa ovat "Das Experiment" (2001), "Perikato" (2004), "Invasion – tunkeutujat" (2007) ja "Diana" (2013).
Hirschbiegel on uransa aikana voittanut useita palkintoja eri maissa.
Moritz Bleibtreu
Moritz Bleibtreu (s. 13. elokuuta 1971 München) on saksalainen näyttelijä. Hän on esiintynyt muiden muassa elokuvissa "Knockin' On Heaven's Door" (1997), "Juokse Lola!" (1998), "Das Experiment" (2001) ja "Soul Kitchen" (2009).
Lindströminpihvi
Lindströminpihvi on ruotsalaislähtöinen ruokalaji. Se valmistetaan samasta mureketaikinasta, josta valmistetaan muun muassa lihapullat, mutta taikinaan lisätään punajuurta ja enemmän sipulia kuin tavallisessa jauhelihamassassa.
Ruokalajin syntyhistoriaan on olemassa kahdenlaista tarinaa: Toinen tarina kertoo, että ruokalajin keksi tukholmalainen Maria Kristiina Lindström 1800-luvulla Regeringsgatanilla Tukholmassa. Hän valmisti mureketaikinan, josta valmisti pihvejä. Hän lisäsi taikinaan punajuurta, joka toi makua ja väriä. Toinen tarina kertoo pietarilaissyntyisestä suomalaisesta luutnantista Henrik Lindströmistä. Hän oli vuonna 1862 istunut ravintolassa ja pyytänyt tarjoilijaa tuomaan seurueelle raa’asta sisäpaistista tehdyn pihvin, joka sisältäisi hienonnettua sipulia, kaprista ja punajuurta.
Rio Grande Mud
Rio Grande Mud on ZZ Topin vuonna 1972 julkaistu toinen studioalbumi. Albumi ei saavuttanut juurikaan huomiota, mutta toisin kuin edeltäjänsä "ZZ Top's First Album", albumi pääsi Billboard 200 -albumistalla sijalle 104. Albumi on saanut nimensä Rio Grande -joesta, joka sijaitsee Yhdysvaltojen ja Meksikon rajalla. Rio Grande tarkoittaa suomen kielellä suurta jokea.
Kappale ”Francine” julkaistiin singlenä ja se nousi Yhdysvalloissa listan sijalle 69. Kappale ”Just Got Paid” ei koskaan julkaistu singlenä, mutta se soitetaan usein live-esiintymisissä ja on ollut yhtyeen kolmella kokoelma-albumilla. Kappale on yhtyeen laulaja-kitaristi Billy Gibbonsin ja Rio Grande Mudin tuottaja Bill Hamin käsialaa.
Albumi uudelleenmiksattiin CD:ksi vuonna 1987. Tämän vuoksi koko albumia ei ole saatavilla CD:nä alkuperäismiksausten kera. Kyseisessä miksauksessa kappaleiden pituudet ovat hieman erimittaiset kuin alkuperäisessä, mutta esimerkiksi kappaleen ”Just Got Paid” uudelleenmiksattu versio on peräti 40 sekuntia lyhyempi kuin alkuperäismiksattu versio. Kaikki kappaleet, paitsi ”Mushmouth Shoutin”, ”Apologies to Pearly” ja ”Down Brownie” ovat saatavilla alkuperäismiksauksen kera CD:nä kokoelma-albumilla "Chrome, Smoke & BBQ".
A-puoli
B-puoliLähde:
Til Schweiger
Tilman Valentin ”Til” Schweiger (s. 19. joulukuuta 1963 Freiburg im Breisgau, Länsi-Saksa) on saksalainen näyttelijä ja elokuvaohjaaja. Hän opiskeli alun alkaen opettajaksi, mutta siirtyi esiintymisalalle, jota hän opiskeli Kölnissä. Yksi Schweigerin ensimmäisistä merkittävistä rooleista oli Nick Siegel poliisisarjassa "Etsivä Lea Sommer".
Schweiger on esiintynyt muun muassa elokuvissa "Driven" (2001), "Kuningas Arthur" (2004), "Daltonin veljekset" (2004) ja "Kunniattomat paskiaiset" (2009)
Hän ohjasi, tuotti, käsikirjoitti ja näytteli menestyselokuvassa "Keinohrhasen" (2007).
Til Schweiger syntyi 19. joulukuuta 1963 Freiburg im Breisgaussa Etelä-Saksassa. Hänen vanhempansa olivat opettajia ja hänellä oli kaksi veljeä. Nuoruutensa hän vietti Gießenissä ja Heuchelheimissa. Ylioppilastutkinnon jälkeen hän kieltäytyi asepalveluksesta ja suoritti sen sijaan siviilipalveluksen sairaalassa. Sen jälkeen hän alkoi opiskella saksanopettajaksi, mutta vaihtoi kahden vuoden jälkeen lääketieteelliseen tiedekuntaan. Hän kuitenkin keskeytti myös lääketieteen opinnot. Vuonna 1986 hän aloitti näyttelijäkoulun Kölnissä.
Valmistuttuaan näyttelijäksi vuonna 1989 Schweiger esiintyi teattereissa Kölnissä ja Bonnissa. Vuonna 1991 hän aloitti Jo Zenkerin roolissa suositussa tv-sarjassa "Lindenstraße". Hänen ensimmäinen elokuvaroolinsa oli samana vuonna Bertin rooli elokuvassa "Manta, Manta". Hänen läpimurtoroolinsa oli vuonna 1993 nyrkkeilijänä elokuvassa "Ebbies Bluff". Tuosta roolista hän sai myös parhaan nuoren näyttelijän Max Ophüls -palkinnon. Vuosina 1994–1996 Schweiger esitti Nick Siegeliä poliisisarjassa Etsivä Lea Sommer.
Schweiger perusti vuonna 1996 oman tuotantoyhtiön Mr. Brown Entertainmentin. Schweiger nousi muun muassa elokuvien "Der bewegte Mann", "Männerpension" ja "Knockin' on Heaven's Door", joista jälkimmäisen hän myös tuotti itse, myötä yhdeksi Saksan tunnetuimmista näyttelijöistä.
Kansainvälisesti Schweiger nousi tunnetuksi roolillaan Renny Harlinin ohjaamassa elokuvassa "Driven". Hän on näytellyt myös monissa muissa kansainvälisesti tunnetuissa elokuvissa, kuten "", "Kuningas Arthur" ja "Kunniattomat paskiaiset".
Sittemmin Schweiger on ollut aktiivinen erityisesti ohjaajana ja tuottajana. Hän on tuottanut ja ohjannut romanttiset komediat "Keinohrhasen", "Zweiohrküken", "Männerherzen" und "Kokowääh", jotka ovat kaikki olleet menestyksekkäitä Saksassa.
Vuonna 2013 Schweiger aloitti komissaari Nick Tschillerinä suositussa "Rikospaikalla"-sarjassa. Vuodesta 2013 Schweiger on myös tuottanut mainosvideoita hänen tyttäriensä kanssa. (Watchever, VHV)
Vuonna 2014 ilmestyi Schweigerin ohjaama ja tuottama elokuva "Honig im Kopf", joka kertoo Alzheimeria sairastavasta miehestä. Elokuvassa on suuressa roolissa Schweigerin 12-vuotias tytär Emma. Schweiger on kertonut elokuvan pohjautuvan osin häneen omiin kokemuksiinsa Alzheimeria sairastaneen isoisänsä kanssa.
Schweiger oli naimisissa Dana Carlsenin kanssa vuosina 1995–2004. Heillä on liitosta neljä lasta. Schweiger asuu Berliinissä.
Nora Tschirner
Nora Marie Tschirner (s. 12. kesäkuuta 1981 Berliini, Saksa) on saksalainen näyttelijä. Hän on esiintynyt muiden muassa elokuvissa "Soloalbum" (2003), "Keinohrhasen" (2007) sekä vuonna 2006 valmistuneessa elokuvassa "FC Venus", joka on uudelleenfilmatisointi samannimisestä vuonna 2005 valmistuneesta suomalaisesta elokuvasta.
Antti Eronen
Antti Eronen (s. 29. tammikuuta 1989) on suomalainen kirjailija. Hänen tieteisromaaninsa "Dreamland – Aavekomppania" julkaisi kustannusyhtiö Myllylahti vuonna 2008.
Philippe Haïm
Philippe Haïm (s. 2. syyskuuta 1967) on ranskalainen elokuvaohjaaja ja elokuvamusiikin säveltäjä. Hänen tunnetuimpia töitään on "Daltonin veljekset" (ohjaus, 2004).
Sinikka Tuominen
Sinikka Tuominen (s. 6. kesäkuuta 1947 Oulu) on suomalainen taidemaalari. Hän valmistui Suomen Taideakatemian koulusta vuonna 1974 ja sai Suomi-palkinnon 1995.
Vuonna 1974 Helsingissä debytoinut Tuominen siirtyi abstraktiin ilmaisuun 1980-luvun lopulla.
Ossi Somma
Kaarlo Ossian "Ossi" Somma vuoteen 1936 "Sulander" (s. 28. tammikuuta 1926) on suomalainen kuvanveistäjä. Hänen töitään on nähty useissa yksityis- ja yhteisnäyttelyissä sekä Suomessa että ulkomailla.
Somma opiskeli Taideteollisessa oppilaitoksessa ja Repin-instituutissa Leningradissa. Hän debytoi Tampereella 1956 ja voitti Suomi-palkinnon vuonna 1996. Somma toimi 1970-luvun alusta lähtien parikymmentä vuotta opettajana Kankaanpään taidekoulussa ja tästä ajasta kaksi vuotta koulun virkaatekevänä rehtorina. Kankaanpään aikana syntyi kolmen taiteilijan "Ars Sata" -työryhmä, johon ovat kuuluneet Somman lisäksi Pertti Mäkinen ja Reijo Paavilainen. Somman töitä on runsaasti julkisissa ja yksityisissä kokoelmissa paitsi kotimaassa, myös ulkomailla kuten Moskovan nykytaiteen museossa sekä Patersonin museossa New Jerseyssä. Hän on suunnitellut myös mitaleita.
Arabian aavikko
Arabian aavikko voi tarkoittaa:
Fennica (jäänmurtaja)
MSV Fennica on Arctia Shipping Osakeyhtiön (entinen Suomen merenkulkulaitos) vuonna 1993 valmistunut monitoimimurtaja (lempinimeltään moulinex), joka työskentelee talvisin Suomessa jäänmurtajana ja kesäisin sitä käytetään ympäri maailmaa erilaisissa tehtävissä kaapelointi- ja öljynporaustyömailla.
Alus tilattiin Aker Finnyardsin Rauman telakalta. Sen köli laskettiin 21. huhtikuuta 1992 telakkanumerolla 401 ja alus laskettiin vesille 10. syyskuuta. Alus valmistui 1. maaliskuuta 1993.
"Fennican" kalliin ylläpidon takia sillä tehdään myös jäänmurtokauden ulkopuolella muunlaisia töitä. Vaikka alus on valmistettu jäänmurtajaksi, sen runko on suunniteltu myös kovaan merenkäyntiin. Kaksi 7500 kilowatin sähkömoottoria pyörittävät kahta Aquamaster-ruoripotkuria, jotka antavat alukselle 234 tonnin paaluvetokyvyn. 360 astetta kääntyvät ruoripotkurit yhdistettynä dynaamiseen paikannusjärjestelmään mahdollistavat aluksen paikallaanpysymisen vaikeissa sääolosuhteissa. Paksussa jäässä "Fennica" kulkee takaperin, sillä potkurien imu helpottaa aluksen kulkua.
"Fennica" tekee pääosin kesäisin putkien ja kaapeleiden laskua yli kilometrin syvyyteen. Aluksella työskentelee kesäisin omistajavarustamo Finstashipin miehistön lisäksi paljon öljy- ja kaasualan työntekijöitä. Useimmiten aluksella tehdään töitä Pohjanmerellä.
Heinäkuussa 2015 Fennica vaurioitui rungostaan Alaskassa, kun se oli vuokrattuna Royal Dutch Shellin arktisen alueen öljynporausprojektiin.
M/S Queen Victoria
M/S Queen Victoria (QV) on Cunard Linen risteilyalus. Se rakennettiin Fincantierin telakalla Italiassa. Alus valmistui vuoden 2007 loppupuolella. Se kastettiin Southamptonissa 10. joulukuuta 2007.
Pituutta aluksella on 294 metriä, leveyttä 32,3 metriä ja korkeutta 62,5 metriä. Aluksen vetoisuus on 90 000 BRT. Kuusi Wärtsilä Sulzer ZA40 Diesel -moottoria tuottaa 63,4 MW sähkötehoa, jolla alus saavuttaa 23,7 solmun (n. 44 km/h) nopeuden.
Laivaan mahtuu 2 014 matkustajaa ja 900 miehistön jäsentä.
Sisaraluksia ovat "Costa Luminosa" ja "Costa Deliziosa".
Kimya Dawson
Kimya Dawson (s. 17. marraskuuta, 1972) on yhdysvaltalainen laulaja ja laulunkirjoittaja, joka tuli tunnetuksi Juno-elokuvan soundtrackin musiikistaan. 
Antsy Pants - Kimya Dawson, Ben Lupus, Leo, Angelo Spencer, Howard Hughes, Billy Jet Pilot, Jarrod Bramson, Emily Madden, and Marie
Juuso Pekkinen
Juuso Einari Pekkinen (s. 1984 Helsinki) on suomalainen radio- ja televisiojuontaja sekä näyttelijä. Hän on juontanut radiossa YleX Aamua Matti Ylösen sekä Ilkka "Ile" Uusivuoren kanssa, YleX Viikonloppua sekä viimeisimpänä omaa ohjelmaansa "Maailman toiseksi paras radioshow", jossa hän esiintyi Aleksi Ruuskasen roolissa. Helmikuussa 2014 Pekkinen siirtyi juontamaan Yle Puheen aamulähetystä.
Aiemmin hän on juontanut Yle TV2:lla esitettyä "Wintteri" -ohjelmaa Emilia Neuvosen kanssa. Näyttelijänä hänet on nähty vuonna 2005 Pekka Lehdon elokuvassa "Game Over" yhtenä pääosanäyttelijänä. Hän on esiintynyt myös Ihmiskunnan ainoa toivo -nimisen findie-elokuvaryhmän elokuvissa sekä Blood Ceremony Films -ryhmän elokuvassa "Rites of Blood" (2004).
Vuodesta 2010 hän näytteli Aleksi Ruuskasta Yle TV2:n draamasarjassa "Uusi päivä". Helmikuussa 2014 tiedotettiin hahmon poistuvan sarjasta kevään aikana.
Palkinsalmi
Palkinsalmi on meren salmi Intian ja Sri Lankan välillä. Salmi yhdistää etelässä sijaitsevan Mannarinlahden pohjoisen Bengalinlahteen. Salmi on 64–137 kilometriä leveä, ja se on nimetty Robert Palkin mukaan.
Mannarinlahti
Mannarinlahti on suuri matala merenlahti Intian valtameressä Intian eteläkärjen ja Sri Lankan länsirannikon välissä. Leveydeltään Mannarinlahti on 160–200 kilometriä. Mannarinlahti yhtyy pohjoisessa Bengalinlahteen Palkinsalmen kautta. Mannarinlahden ja Palkinsalmen välissä on Aataminsillaksi kutsuttu matalikko.
Margarethe von Trotta
Margarethe von Trotta (s. 21. helmikuuta 1942 Berliini) on saksalainen elokuvaohjaaja. Hänet on palkittu muun muassa Kultaisella leijonalla 1981 ja hän on ollut ehdolla kahden Kultaisen palmun saajaksi Cannesin elokuvajuhlilla 1986 ja 1988.
Trottan luottonäyttelijä on Barbara Sukowa, joka näyttelee muun muassa elokuvassa "Rosa Luxemburg" (1986).
Yhdessä Volker Schlöndorffin kanssa hän on ohjannut elokuvan "Katharina Blumin menetetty maine", joka pohjautuu Heinrich Böllin saman nimiseen romaaniin.
Geological Society of London
Geological Society of London on lontoolainen geologinen tiedeseura, joka toimii geotieteiden virallisena äänenä Isossa-Britanniassa. Seura perustettiin 1807 ja se on vanhin geologinen seura maailmassa. Sillä on nykyään noin 9500 jäsentä, mikä tekee siitä Euroopan suurimman geologisen seuran.
Seura julkaisee nykyään itsenäisesti tiedelehtiä "Journal of the Geological Society" ja "Quarterly Journal of Engineering Geology and Hydrogeology". Yhdessä European Association of Geoscientists and Engineers-yhdistyksen kanssa se julkaisee lehteä "Petroleum Geoscience", Association of Applied Geochemists-seuran kanssa lehteä "Geochemistry: Exploration, Environment, Analysis" ja osaa Blackwell Sciencen julkaisemasta lehdestä "Geology Today". Seura julkaisee myös julkaisuja muille seuroille: "Journal of Micropalaeontology", "Proceedings of the Geologists’ Association", "Proceedings of the Yorkshire Geological Society" ja "Scottish Journal of Geology". Jäsenilleen seura julkaisee lehteä "Geoscientist".
Matti Lampi
Matti Veli Lampi (s. 29. tammikuuta 1947) on suomalainen taidemaalari. Hän syntyi Limingassa, debytoi Oulussa vuonna 1964 ja pääsi Taidemaalariliiton jäseneksi 1975. Hän käyttää työssään enimmäkseen öljyvärejä.
Lampi on Oulun taiteilijaseuran ja Taidemaalariliiton jäsen.
Taiteilijan työnsä ohella hän toimii Vilho Lampi -seuran puheenjohtajana ja Limingan Vilho Lampi -museon johtajana.
Kuurinhaffi
Kuurinhaffi (, , ) on Itämeren kaakkoisosassa, Liettuan ja Venäjän Kaliningradin alueen edustalla sijaitseva haffi eli laguunimainen merenlahti.
Haffin eteläosa kuuluu Venäjälle ja pohjoisosa Liettualle. Haffin erottaa Itämerestä Kuurinkynnäs, 98 kilometrin pituinen hiekkaniemi. Lahden leveys on enimmillään noin 35 kilometriä ja Kuurinhaffin pinta-ala on 1 584 km². Sen suurin syvyys on noin 7 metriä ja keskisyvyys 3,8 metriä.
Jokien purkuvesien johdosta veden pinta on tyypillisesti 12–15 cm Itämeren pintaa korkeammalla ja vesi on lähes makeaa. Suurin Kuurinhaffiin laskevista joista on rajajoki Niemen. Haffin pohjoisosassa, lahden suulla sijaitsee satamakaupunki Klaipėda ja 0,4-4 kilometrin levyinen Klaipedan salmi. Kuurinkyntään ranta-asutuksista suurin on Liettuan Neringan kaupunkikunnan keskuskylä Nida.
Jean-Christophe Bouvet
Jean-Christophe Bouvet (s. 24. maaliskuuta 1947) on ranskalainen näyttelijä ja elokuvaohjaaja. Hän esiintyi muun muassa Paul Vecchialin elokuvassa "La Machine" (1977).
Rithy Panh
Rithy Panh (s. 18. huhtikuuta 1964) on kambodžalainen elokuvaohjaaja. Hän pakeni maansa silloista synkkää tilaa Thaimaahan 1970-luvun lopulla ja opiskeli myöhemmin Ranskassa.
Valmistuttuaan "Institut des hautes études cinématographiques'sta" Panh palasi vuonna 1990 kotimaahansa. Hänen teoksensa kuvaavat Kambodžan historiaa ja yhteiskuntaa.
Panh oli ehdolla Cannesin Kultaisen palmun saajaksi vuonna 1994 elokuvallaan "Nainen riisipellolla". Hänen elokuvansa "L'Image manquante" palkittiin vuonna 2013 Un certain regard -esityssarjassa.
Nargis
Nargis tarkoittaa seuraavia asioita:
Paul Vecchiali
Paul Vecchiali (s. 28. huhtikuuta 1930 Ajaccio, Korsika) on ranskalainen elokuvaohjaaja. Hänen teostensa joukossa on "La machine" (1977). Hän oli ehdolla Kultaisen palmun saajaksi Cannesin elokuvajuhlilla vuonna 1978.